recursal/SuperWikiNEXT-32B huggingface dataset:
***Frosty the Snowman*** er en amerikansk tegnefilm fra 1969 produsert av Rankin/Bass for TV-kanalen CBS. Filmen er basert på den kjente sangen "Frosty the Snowman" (kjent i Norge som Snømannen Kalle). Den ble produsert av de samme folkene som lagde dukkefilmen *Reinsdyret Rudolf* (1964). Begge filmene har blitt vist hver jul på amerikansk TV. Animasjonen var ved Steve Nakagawa og Paul Coker Jr.

Denne tegnefilmen ble sendt på NRK i romjula 1980 og romjula 1981 under tittelen *Rulle snemann*.

Handling
--------

I en skole på julaften ansetter læreren en uheldig tryllekunstner kalt professor Hinkle for å underholde elevene til en julefest. Etter å ha mislykket med ett triks, kaster han hatten sin i avsky. Deretter spretter hatten av søppelbøtta og frigjør kaninen hans, kalt Hocus Pocus. Elevene får deretter friminutt, og barna leker i snøen hvor de bygger en snømann. Etter å ha foreslått flere navn, kaller en jente som heter Karen ham Frosty. Kaninen Hocus Pocus hopper ut av skolen med hatten, men hatten flyr sin vei i vinden før Karen plasserer hatten på hodet til Frosty - og bringer snømannen til live. 

Snømannen feirer sammen med barna, men føler at temperaturen stiger, og frykter at han kommer til å smelte. Barna foreslår deretter å sette snømannen på et tog til Nordpolen, og de har parade gjennom byen på vei til en jernbanestasjon. Dette sjokkerer de andre innbyggerne i byen, inkludert en politibetjent som ved et uhell svelger sin egen fløyte i alt oppstyret. Når toget fortsetter nordover, merker Frosty at Karen blir kaldere og kaldere. 

Når godstoget stopper for å la et passasjertog passere, forsøker de å finne et sted som kan varme Karen. Men professor Hinkle følger etter dem for å få tilbake hatten sin. Hocus overbeviser noen skogsdyr om å bygge et bål for Karen. I frykt for at hun fremdeles ikke kan overleve lenge nok i det kalde været, spør Frosty hvem som kanskje kan hjelpe dem. De blir enige om å lete etter julenissen. Hocus går deretter på jakt etter ham, samtidig som Hinkle møter Frosty og Karen. En konfrontasjon oppstår når han forsøker å få tak i hatten til Frosty.

Skuespillere
------------

* Jackie Vernon som snømannen Frosty
* Jimmy Durante som seg selv / forteller.
* June Foray som Karen
* Greg Thomas som en av Karen's venner.
* Billy De Wolfe som Professor Hinkle
* Paul Frees som Julenissen.

Referanser
----------

1. ↑  Aftenposten – TV-program (24.12.1980, s.28)
2. ↑  Aftenposten – TV-program (24.12.1981)

Eksterne lenker
---------------

* (en) *Frosty the Snowman* på Internet Movie Database Rediger på Wikidata

* (no) *Frosty the Snowman* hos Filmfront Rediger på Wikidata

* (en) *Frosty the Snowman* på Rotten Tomatoes Rediger på Wikidata
* *Frosty the Snowman* at CBS.com
«Frost» har flere betydninger.
Nedrimet skog i Bødalen i Røyken
Landskap med rimfrost
Rim
Rim på bjørkegren
**Frost**, også kalt **rimfrost** eller **rim**, er iskrystaller som bygges opp av frossen luftfuktighet på kalde overflater. Ordet «frost» brukes også i dagligtalen om temperaturer som er lavere enn vannets frysepunkt (0 ℃) og vær som fører med seg slike temperaturer. Rim dannes ved at vanndamp i lufta går direkte over i fast form – såkalt deposisjon.

Rimfrost dannes særlig på ujevne flater som trær, gress og lignende, og sjelden på plane flater.

Det er to forutsetninger som må være til stede for at rimfrost skal oppstå:

1. Temperaturen på bakken er lavere enn luftas duggpunkttemperatur.
2. Temperaturen på bakken er under frysepunktet for vann. Er temperaturen på bakken over frysepunktet dannes det dugg.

Se også
-------

* Permafrost
* Tundra

Eksterne lenker
---------------

* (en) Hoar frost – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** LCCN **·** BNF **·** BNF (data) **·** NDL
 |
«Cochabamba» har flere betydninger.

**Cochabamba** er en by i det sentrale Bolivia. Byen er hovedstad i departementet Cochabamba og ligger i Cochamba-dalen i Andes. Den er Bolivias tredje største by, og 
hadde ved den offisielle folketellingen i 2001 et innbyggertall på 516 683.

Byen ble grunnlagt den 2. august 1571 på ordre fra Francisco de Toledo. Byen er et økonomisk senter for jordbruket i Bolivia. Her ligger også Universidad Mayor de San Simón som er et stort og anerkjent universitet i landet.

Cochabamba har også en Kristusstatue som er noen få centimeter større enn den i Rio de Janeiro dersom man ser bort fra fundamentet.

Da Den søramerikanske union ble etablert den 23. mai 2008 ble det besluttet at parlamentet skulle ligge i Cochabamba.

Cochabamba-saken
----------------

Utdypende artikkel: Cochabamba-saken

Byen kom i norske mediers søkelys etter at tre unge norske kvinner ble arrestert for smugling av narkotika den 19. mai 2008.

Referanser
----------

1. ↑  World Gazetteer, Byer i Bolivia Arkivert 24. oktober 2008 hos Wayback Machine.

Eksterne lenker
---------------

* Kart over Cochabamba Arkivert 23. oktober 2020 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** SUDOC **·** NKC **·** GeoNames
 |
**Thorleif Heyerdahl** (født 16. april 1900 i Kristiania, død 11. februar 1981 i Lillehammer) var en norsk kunstmaler. Heyerdahl bodde 20 år av sitt liv på Tjøme, hvor også mange av hans motiver er fra. Han hentet også motiver fra Svolvær og senere fra Gausdal, Gudbrandsdalen og Lillehammer-området, særlig etter at han flyttet til Lillehammer i 1953.

Heyerdahl sine bilder har et gjennomgående naturalistisk formspråk, men ble noe mer abstrahert i 1950- og 1960-årene. I tillegg til oljemalerier, var han tegner og arbeidet også en del med oljekritt og akvarell.

Familie
-------

Thorleif Heyerdahl var den yngste av fire søsken, barn av Peter Møller Heyerdahl og Clara Dorothea Lysholm. Heyerdahl giftet seg med den norske musikeren Erica Anker Gude 16. november 1932 i Tønsberg kirke. Erica var barnebarn av en av Norges viktigste nasjonalromantiske malere Hans Fredrik Gude

Utdannelse
----------

Heyerdahl utdannet seg ved Kunstakademiet i Antwerpen, studier i München og var elev ved Pola Gauguins malerskole i årene 1920–1924. Heyerdahl hadde også flere studieturer til Belgia, Nederland, Paris, Italia og Tyskland. Heyerdahl mottok Lillehammer bys kunstnerstipend.

Utstillinger
------------

* Blomqvists Kunsthandel, 1925, (tegninger)
* Trondheim Kunstforening, 1926
* Tønsberg Kunstforening, 1925
* Tønsberg Kunstforening, 1942
* Hotell Atlantic, 1943
* Storgt. 1955
* Kåre Styves Kunsthandel, 1962
* Lillehammer Bys malerisamling, 1967
* Gall. Gaia, 1980
* Høstutstillingen, 1930
* Høstutstillingen, 1931
* Høstutstillingen, 1933
* Høstutstillingen, 1935
* Høstutstillingen, 1936
* Høstutstillingen, 1937
* Høstutstillingen, 1938
* Høstutstillingen, 1939
* Høstutstillingen, 1940
* Høstutstillingen, 1946
* Norsk sort-hvitt utst. Kunstnernes Hus, 1931
* Verdensutst. i Paris, 1937

Referanser
----------

1. 1 2   Norsk kunstnerleksikon, nkl.snl.no[Hentet fra Wikidata]

Kilder
------

* Alfsen, Glenny (20. februar 2017). «Thorleif Heyerdahl». *Norsk kunstnerleksikon*. Besøkt 25. november 2022.

|  |  |
| --- | --- |
| Oppslagsverk/autoritetsdata | Norsk kunstnerleksikon **·** Geni **·** KulturNav
 |
**Parajapygidae** er en familie) av primitive, eksbeine leddyr som hører til ordenen tohaler (Diplura).

Utseende
--------

Lange og tynne, bleke, vingeløse leddyr som lever i jord. De er gjerne 3-5 mm lange. Hodet er lengre enn bredt, ovalt, som andre tohaler er de helt uten øyne. Antennene er temmelig kraftige og perlekjede-formede, de mangler lange sansehår (*trichobothrier*). Thorax-leddene er litt kraftigere sklerotisert enn bakkroppsleddene og bærer bein, men skiller seg ellers ikke så mye fra bakkroppens ledd. Thorax har to par åndehull (spirakler), bakkroppen sju par. Beina er temmelig korte, føttene består av bare ett ledd. Bakkroppen er tynn og sylindrisk. De to bakerste leddene er mer sklerotiserte (harde), mørkere på farge, haletrådene er utviklet til en kort og kraftig klype.

Levevis
-------

Som de fleste andre tohaler har de et mer eller mindre underjordisk levesett.
De er trolig altetere som lever mest av dødt materiale.
*Parajapyx isabellae*, den eneste arten som er funnet i Europa, er en planteeter og kan muligens gjøre noe skade på røttene av sukkerrør.

Utbredelse
----------

De er utbredt i tropiske og subtropiske områder over hele Jorden.

Systematisk inndeling
---------------------

**Treliste**
* Hexapoda (seksbeine leddyr)
	+ **gjemtkjevinger** (Entognatha)
		- Tohaler (Diplura)
			* Underorden Dicellurata
				+ Overfamilien Japygoidea
					- Familien Parajapygidae Womersley, 1939
						* Slekten *Ectasjapyx* Silvestri, 1929 – 5 arter, Angola
						* Slekten *Grassjapyx* Pagés, 1952 (noen ganger regnet til *Parajapyx*)- 30 arter
						* *Lacandonajapyx cristinae* García-Gómez, 2009 – Mexico
						* *Miojapyx americanus* Ewing, 1941
						* Slekten *Parajapyx* Silvestri, 1903 – 25 arter. i Europa:
							+ *Parajapyx isabellae* (Grassi, 1886)

Kilder
------

* Liste over artene

Eksterne lenker
---------------

* (en) *Parajapygidae* i Encyclopedia of Life Rediger på Wikidata

* (en) *Parajapygidae* i Global Biodiversity Information Facility Rediger på Wikidata

* (en) *Parajapygidae* hos Fauna Europaea Rediger på Wikidata

* (en) *Parajapygidae* hos ITIS Rediger på Wikidata

* (en) *Parajapygidae* hos NCBI Rediger på Wikidata

* *Parajapygidae* – detaljert informasjon på Wikispecies Rediger på Wikidata
* Tree of Life: Diplura Med fine bilder.
**Thorleif Daniel Grong** (født 14. september 1916 i Namsos, død i februar 1943) gjorde tjeneste i Kompani Linge i Storbritannia under andre verdenskrig. Han deltok i flere operasjoner i Norge.

Bakgrunn
--------

Grong var sønn av Konstanse og Ole Beier Grong. Han arbeidet som kontormann, og som idrettsmann ble han kretsmester i turn for Namsos turnforening.

Andre verdenskrig
-----------------

Grong forlot Norge ombord på losskøyta LS «Villa II» fra Flatanger den 21. august 1941 og ankom Lerwick på Shetland. Han ble innrullert i Kompani Linge etter ankomsten til Storbritannia. Skøyta ble angrepet av et tysk fly på overfarten, dette førte til at hovedmotoren stoppet og båten ble slept inn til Lerwick. Grong deltok i to operasjoner i trøndelagsområdet med formål å sabotere norske industribedrifter. Han ble landsatt en gang fra båt og en gang i fallskjerm.

Grong deltok i Operasjon Redshank. Gruppen på tre Lingesoldater dro fra Shetland den 17. april 1942. Den 4. mai 1942 ble aksjonen mot Thamshavnbanen utført. Etter at aksjonen var gjennomført, dro sabotasjegruppen over grensen til Sverige den 12. mai og derifra videre til Storbritannia den 18. mai.

Han deltok også i Operasjon Kestrel 5. oktober 1942 mot Fosdalens Bergverk.

I 1943 ble korporal Grong deltager i Operasjon Seagull. Under transport til Bodø-området gikk ubåten «Uredd» på en mine i Fugløfjorden og hele besetningen og deltagerne i operasjon Seagull samt en SIS-agent omkom.

Utmerkelser og ettermæle
------------------------

For sin innsats under krigen ble Grong tildelt St. Olavsmedaljen med ekegren.

|  |  |
| --- | --- |
| Utmerkelser

|  |
| --- |
| St. Olavsmedaljen med ekegren |

 |

Thorleif Grongs gate i Namsos er oppkalt etter ham. En bauta til minne om de omkomne etter «Uredd» ble reist på Sjøforsvarets base på Haakonsvern.

Undervannsbåten «Uredd» der Grong omkom er erklært som gravminne.

Referanser
----------

1. ↑  *Våre falne: 1939-1945*. Oslo: Grøndahl. 1949.
2. ↑  Nord-Trøndelag idrettskrets (1994). *Idrettens historie i Nord-Trøndelag: idrettskretsen 75 år*. Steinkjer: Nord-Trøndelag idrettskrets. ISBN 8299314704.
3. ↑  Ulstein, Ragnar (1979). *Englandsfarten*. Oslo: Samlaget. ISBN 8252109837.
4. ↑  Jenssen, Lita Deinboll (1997). *Bombing eller sabotasje?: en ung pikes krigsopplevelser og en motstandsfamilies skjebne*. [Melhus]: Snøfugl. ISBN 8270832162.
5. ↑  Kjeldstadli, Sverre (1959). *Hjemmestyrkene: hovedtrekk av den militære motstanden under okkupasjonen*. Oslo: Aschehoug. s. 166.
6. ↑  *Krigskorset og St. Olavsmedaljen med ekegren*. Oslo: Grøndahl Dreyer. 1995. s. 196. ISBN 8250421906.
7. ↑  Andersen, Kjell (1995). *Namsos: gatenavnene og historiene bak*. Namsos: Namsos eiendom. ISBN 8299378001.

Eksterne lenker
---------------

* Forsvaret - Uredd hedret

|  |  |
| --- | --- |
| Oppslagsverk/autoritetsdata | Våre falne

 |

Portal: Andre verdenskrig
Frostatinget
Bauta på Tinghaugen, Frosta
**Frostatinget** *(norrønt: Frostuþingslǫg*) var navnet på *Trøndelagens lovområde (Þrœndalǫg)*, hvor Frostatingsloven gjaldt. Fellestinget hadde sete på Logtun på Frosta i Trøndelag. Dagens Frostating, Frostating lagmannsrett, omfatter fylkene Trøndelag og Møre og Romsdal, og har sete i Trondheim.

Lovens område
-------------

Inntrøndske:

* *Sparbyggjafylki*: Sparbu, Egge, Kvam, Stod, Steinkjer, Snåsa og Lierne,
* *Eynafylki*: Beitstad, Inderøy og Verran,
* *Verdølafylki*: Verdal,
* *Skeynafylki*: Skogn, Ytterøy og Mosvik.

Uttrøndske:

* *Stjórdølafylki*: Øvre og Nedre Stjørdal, Selbu og Tydal,
* *Strindafylki*: Strinda, Leksvik, Frosta og Åsen,
* *Gauldølafylki*: hele Gauldalen, Klæbu, Tiller og Leinstrand,
* *Orkdølafylki*: hele Orkladalføret og Børsa, Skaun, Buvika og Byneset.

På 900-tallet ble også Nordmøre, Romsdal og Namdalen en del av Frostatinget. Fosen var på dette tidspunkt en del av Nordmøre. Ifølge Magnus Lagabøtes landslov skulle hvert fylke i Uttrøndelag være representert med 60 mann, hvert fylke i Inntrøndelag 40, mens tilsvarende for Romsdal og Namdalen var to fra hvert skipreide og Nordmøre inkludert Fosen tre fra hvert skipreide og det samme fra Oppdal.

Frostatingseglet
----------------

Frostatingseglet viser kong Magnus Lagabøte på St. Hansdag i 1274 idét han sitter på tronen og gir lagmannen for Frostatinget den nye Frostatingsloven. Tingbøndene – tre stykker – står på kongens venstre side, kongen i midten med kronen på hodet og septeret i hånden, og med den norske loven under føttene. Nederst i seglet er det to bueskyttere; den ene sikter på et ekorn, mens den andre sikter på en fugl. Både ekornet og fuglen sitter i hvert sitt tre.

Originalen til Frostatingseglet er i det norske Diplomatarium, og står i et dokument datert 1. juni 1453, trykt i *Dipl. Norv. VIII no. 349* .

Fotnoter og referanser
----------------------

1. ↑  På grunn av manglende sider i Aslak Bolts jordebok er det usikkert om Klæbu tilhørte Gauldøla fylke, men i nyutgaven av 1997 presenteres dette som ganske sikkert.
2. ↑  Andersen, side 61
3. ↑  Andersen, side 257
4. ↑  *Frosta i gammel og ny tid*, s. 82–83

Litteratur
----------

* Per Sveaas Andersen (1977). *Samlingen av Norge og kristningen av landet : 800–1130*. Universitetsforlaget. ISBN 8200024121.
* Aslak Bolt (1997). *Aslak Bolts jordebok*. Riksarkivet. ISBN 8254800529.  [ny utgave]

|  |  |
| --- | --- |
| Oppslagsverk/autoritetsdata | Store norske leksikon
 |
Auerdahls grav
**Thorleif Auerdahl** (født 12. februar 1895 i Drammen, død 28. juni 1918) var en norsk forfatter og industriarbeider. Han regnes til proletardikterne, sammen med blant andre Rudolf Nilsen.

Faren døde i 1899, og familien (mor og to barn) flytta da til Grünerløkka i Oslo, hvor de bosatte seg i Schleppegrells gate. Auerdahl måtte, som vanlig var, tidlig ut i arbeid. Han var først visergutt, seinere gravør og fabrikkarbeider. Noen arbeidsplasser måtte han forlate av helsemessige grunner, andre fordi ledelsen ikke likte at han bidro til arbeiderorganisering. Han døde bare 23 år gammel av tuberkulose.

Auerdahl fikk publisert sine første dikt i avisa som Grünerløkkens ungdomslag ga ut. Seinere skreiv han i *Klassekampen*, og etter hvert blei det en god del prologer, leilighetsdikt og sanger. Han sto med begge beina i den sosialistiske arbeiderbevegelsen og hadde sterke band til Arbeiderpartiet. Dikta hans handler om liv og arbeidskamp på fabrikkene og om forholda på østkanten i Oslo, i stor grad fra et ungdomsperspektiv. 

Jula 1917 kom hans eineste egentlige diktsamling ut: *Ørneland*. Han gav også ut heftet *Det politiske karikaturalbum* i 1915. 

Auerdahl er gravlagt på Nordre gravlund i Oslo. På grava står en minnestein reist av Norges socialdemokratiske Ungdomsforbund.

Martin Nag har skrevet et hilsningsdikt til Thorleif Auerdahl.

Referanser
----------

1. 1 2   byleksikon.drmk.no[Hentet fra Wikidata]

Eksterne lenker
---------------

* *Ørneland* i *Dagbladets* diktdatabase

  


|  |  |
| --- | --- |
| Oppslagsverk/autoritetsdata | Store norske leksikon **·** Drammen byleksikon **·** BIBSYS **·** VIAF
 |
**Frostvikler** (*Exapate congelatella*) er en sommerfugl som tilhører familien viklere (Tortricidae).

Utseende
--------

Arten ligner ikke på andre viklere, dette vises blant annet på at det latinske artsnavnet slutter på "-*ella*", som er vanlig for småsommerfugler bortsett fra viklere, ikke på "-*ana*" som vanlig for viklere. Hunnen har svært reduserte vinger, bakvingene er helt borte, forvingene redusert til spisse stumper. Hannen er en ganske stor (vingespenn 18-25 millimeter) og slank vikler, og kan minne om en mindre versjon av den helt ubeslektede arten vintermåler (*Alsophila aescularia*). Forvingen er lang og smal, lysgrå med spredte, hvite skjell. Det er en mørkbrun, firkantet flekk midt i vingen nær framkanten, og en mindre, kommaformet flekk litt lenger ute i vinge, dessuten et par kommaformede, mørke flekker foran nær spissen. Bakvingen er bred og tynn, gråhvit med gråbrune årer.

Levevis
-------

Larvene lever på mange ulike busker, mellom sammenspundne blader. Hannene flyr fra september til desember, og er en av de siste sommerfuglene på vingene. Som hos mange andre sommerfugler som er aktive i den kalde årstiden, er hunnene ikke flygedyktige, men kryper rundt på vegetasjonen der de sender ut feromoner som lokker til seg hanner.

Utbredelse
----------

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Exapate congelatella* på UK Moths: [*død lenke*]

Eksterne lenker
---------------

* (en) *frostvikler* i Global Biodiversity Information Facility Rediger på Wikidata

* (no) *frostvikler* hos Artsdatabanken Rediger på Wikidata

* (sv) *frostvikler* hos Dyntaxa Rediger på Wikidata

* (en) *frostvikler* hos Fauna Europaea Rediger på Wikidata

* (en) *frostvikler* hos NCBI Rediger på Wikidata

* (en) *Kategori:Exapate congelatella* – bilder, video eller lyd på Wikimedia Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Fujian pedagogiske universitet** (福建师范大学) er et universitet i Fuzhou, hovedstad i den kinesiske i provinsen Fujian. Den ble stiftet i 1907 som Fujans lærerhøyskole av Chen Baochen, som var privatlærer for Kinas siste keiser. Etter at Folkerepublikken Kina ble proklamert i 1949, gjennomgikk institusjonen en rekke endringer av navn, campus og sammensetning. I 1953 ble byens to navngjetne protestantiske høyere læresteder, *Fukien Christian University* og *Hua Nan Women’s College*, lagt inn under det, – navnet *Fujian Pedagogiske Universitet*, som man ville si på norsk, er fra 1972. 

Universitetet har en rekke fakulteter i tillegg til lærerutdanningen. Den har to *campus*er i Fuzhou, *Qishan Campus* og *Cangshan Campus*, i bydistriktet Cangshan, og et totalt areal på ca. 230 hektar. 

Universitetet har rundt 20 000 studenter, blant dem internasjonale studenter fra (2007:) 17 land. 

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NLA
 |
**Michael Vincent Curran** (født 14. april 1944 i International Falls i Minnesota), amerikansk ishockeyspiller som deltok i de olympiske vinterleker 1972 i Sapporo.

Curran vant en olympisk sølvmedalje under Vinter-OL 1972 i Sapporo. Han var målvakt på det amerikanske laget som kom på andreplass i ishockeyturneringen bak Sovjetunionen. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. USA kom foran Tsjekkoslovakia til tross for svakere målforskjell fordi de vant kampen mot Tjekkoslaovakia med 5-1. Curran spilte alle fem kampene som målvakt i OL-turneringen.

OL-medaljer
-----------

* 1972 Japans flagg Sapporo - Sølv Sølv i ishockey USAs flagg USA

Referanser
----------

Eksterne lenker
---------------

* (en) Michael Curran – Olympedia Rediger på Wikidata

* (en) Michael Curran – Sports-Reference (OL-resultater – arkivert) Rediger på Wikidata

* (en) Michael Curran – Hockeydb.com Rediger på Wikidata

* (en) Michael Curran – Hockey-Reference.com Rediger på Wikidata
Det østerrikske keiserparet ved sengen til sin døde sønn.
**Mayerlingdramaet** er betegnelsen på en hendelse den 30. januar 1889, da kronprins Rudolf av Østerrike og hans 17-årige elskerinne Maria von Vetsera døde på jaktslottet Mayerling utenfor Wien. 

De nærmere omstendighetene er ennå i dag uklare, ettersom hoffet i Wien fikk ødelagt nøkkeldokumenter, og påla samtidsvitnene livslang taushetssplikt. Ifølge de offisielle rapportene begikk paret selvmord sammen, idet kronprins Rudolf skal ha tatt sitt liv, etter først å ha skutt ihjel sin elskerinne. Det har blitt spekulert mye om opptakten og årsakene til dramaet, og det har forekommet mistanker om at det ikke dreide seg om en selvmordspakt, men at det unge paret ble myrdet. Nye bilder har blant annet vist at skadene på Vetseras kranium tyder på at hun har blitt slått ihjel, og ikke skutt.

Hendelsen har blitt filmatisert i 1936 og 1968.

Litteratur
----------

* Barkeley, Richard. The Road to Mayerling: Life and Death of Crown Prince Rudolph of Austria. London: Macmillan, 1958.
* Franzel, Emil. Crown Prince Rudolph and the Mayerling Tragedy: Fact and Fiction. Vienna : V. Herold, 1974
* Listowel, Judith Márffy-Mantuano Hare, Countess of. A Habsburg Tragedy: Crown Prince Rudolf. London: Ascent Books, 1978.
* Lonyay, Károly. Rudolph: The Tragedy of Mayerling. New York: Scribner, 1949

Eksterne lenker
---------------

* (en) Death of Rudolf, Crown Prince of Austria – kategori av bilder, video eller lyd på Commons Rediger på Wikidata

* (en) Mayerling – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
**Rossana Di Bello** (født 28. august 1956 i Taranto i Italia, død 10. april 2021 i Taranto) var en italiensk politiker. Hun var ordfører i Taranto fra 2000 til 2006.

Liv og virke
------------

Rossana Di Bello kom fra en sosialistisk bakgrunn og hennes slekt stammet fra Salentohalvøya - «Italias hæl». Hun tok utdannelse i biologi ved Università degli Studi di Lecce.

I 1993 grunnla hun i Taranto den første avdelingen av Forza Italia i Puglia, og ble dens president samme år. I 1995 ble hun valgt til regionråd, og ble senere utnevnt til regionråd for turisme og kulturarv, en stilling hun hadde til 1998, da hun ble regionråd for industri, handel og håndverk.

Den 30. april 2000 ble Di Bello valgt til borgermester i Taranto med 57,5% av stemmene. Etter Adriana Poli Bortone (borgermester i Lecce i 1998) ble Rossana Di Bello den andre kvinnelige borgermesteren i Puglia, og den første kvinnelige borgmesteren i Tarantos historie.  Hun ble gjenvalgt 3. april 2005 og oppnådde 57,8% av stemmene i første runde.

Den 18. februar 2006, etter å ha blitt dømt i første rettsinstans til ett år og fire måneders fengsel for misbruk av embetet og falsk forklaring i etterforskningen av overdragelsen av ledelsen av byens forbrenningsovn til selskapet Termomeccanica, trakk hun seg fra borgermesterembedet. Hun ble imidlertid deretter frikjent etter anke for alle anklager.

Senere fikk hun andre anklager mot seg, men ble frikjent da saken ble prøvet for retten.

Di Bello døde av covid-19 den 10. april 2021 i en alder av 64 år i Taranto.

Referanser
----------

1. 1 2  «Risultati elezioni comunali 2000 e 2005 - Taranto». La Repubblica. Besøkt 25. mars 2008.
2. ↑  «Dopo condanna, sindaco Taranto si dimette». La Gazzetta del Mezzogiorno. 25. februar 2006. Arkivert fra originalen 28. desember 2013. Besøkt 30. april 2009.  «Arkivert kopi». Arkivert fra originalen 28. desember 2013. Besøkt 12. april 2021.
3. ↑  «Taranto, a 64 anni il Covid si porta via Rossana Di Bello, ex sindaco della città». *www.lagazzettadelmezzogiorno.it*. Arkivert fra originalen 10. april 2021. Besøkt 10. april 2021.
4. ↑  «Covid, è morta l’ex sindaco di Taranto Covid, è morta l’ex sindaco di Taranto Rossana Di Bello». Arkivert fra originalen 17. mai 2021. Besøkt 12. april 2021.
«Mayfair» har flere betydninger.

**Mayfair** er et område i City of Westminster i det sentrale London. Det har navn etter den fjorten dager lange festivalen som ble feiret i mai (*May Fair*) hvert år fra 1686 til 1764. Før 1686 hadde festivalen blitt holdt i Haymarket. Den utviklet seg til en støyende tilstelning med mye fyll og kriminalitet, og ble til slutt forbudt i Mayfair. Den ble da flyttet til Fair Field i Bow.

Mayfair strekker seg omtrent til Hyde Park i vest, Oxford Street i nord, Green Park i sør og Regent Street i øst. Det meste av utbyggingen av området skjedde mellom midten av 1600-tallet og midten av 1700-tallet. Det ble et fasjonabelt boligområde. En stor del av Mayfair eies fortsatt av hertugen av Westminster.

Området er nå for det meste brukt til næringsdrift, med en rekke kontorer og forretninger i nye bygninger og ombygde bolighus. Leienivået er blant de høyeste i verden. Det finnes fortsatt mange eksklusive boliger mellom næringslokalene, samt en rekke luksushoteller. Mayfair er generelt et område med eksklusive og kostbare butikker, hoteller, restauranter og klubber. Rett ved Burlington House er et av Londons mest luksuriøse butikkområder, Burlington Arcade, som har huset butikker under sin promenade med glasstak siden 1819. Den sørligste delen av Mayfair (triangelet som dannes av gatene Piccadilly, Park Lane og Curzon Street) går under navnet Shepherd Market.

USAs ambassade ligger ved Grosvenor Square, mens Royal Academy of Arts ligger like i nærheten av plassen, men det er planlagt at ambassaden vil flytte til en ny stor bygning og et nytt område, Nine Elms i Wandsworth. Det var prosjektert ferdig i løpet av 2016, men prosjektet er blitt forsinket.

På det britiske Monopolbrettet er Mayfair den dyreste eiendommen (tilsvarende Rådhusplassen på det norske brettet).

Referanser
----------

1. ↑   «About Mayfair», *Mayfair-London.co.uk*.
2. ↑  «Embassy of the United States – London», *Usembassy.gov*
3. ↑   «Building the new Embassy of the United States in Nine Elms», *Usembassy.gov*
4. ↑  «U.S. Embassy in London Delayed as Security Said to Slow Work». *Bloomberg.com*. 18. oktober 2016. Besøkt 28. april 2017.
5. ↑   «Mayfair still the most expensive street on the Monopoly board», *Property Wire* 27. juni 2013

Litteratur
----------

* *Mayfair Eccentrics*, ressurser og artikler om livet og historie i Mayfair

Eksterne lenker
---------------

* Business directory, *Mayfair-london.co.uk*

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** VIAF **·** LCCN **·** GeoNames **·** MusicBrainz
 |
**Michael Cochrane** (født 19. mai 1947) er en britisk skuespiller som har spesialisert seg i å spille medlemmer av overklassen.

Han har spilt i mange TV-serier og hørespill på radio, blant annet som Oliver Sterling i BBC Radio 4s såpeopera *The Archers* og i TV-seriene *The Pallisers* (1974), *Wings*, *The Citadel* (1983), *Goodbye Mr. Chips* (1984), *Sharpe* og *No Job for a Lady*.

Han har spilt to ganger i TV-serien *Doctor Who*. Først som Charles Cranleigh i historien *Black Orchid* (1982) og deretter som Redvers Fenn-Cooper i *Ghost Light* (1989). Han spilte også i *Doctor Who*-hørespillet *No Man's Land* av Big Finish Productions i 2006.

Referanser
----------

1. ↑   The Peerage person ID p18195.htm#i181949, besøkt 7. august 2020[Hentet fra Wikidata]

Eksterne lenker
---------------

* (en) Michael Cochrane på Internet Movie Database Rediger på Wikidata

* (en) Michael Cochrane hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** BNF **·** BNF (data) **·** NKC
 |
*Må ikke forveksles med den australske søstermodellen Holden Commodore.*
Opel Commodore A Coupé (1970)**Opel Commodore** A ble introdusert i 1967, som en mer påkostet utgave av Rekord C, som hadde blitt introdusert i 1966. Commodore hadde 6-sylindret motor og 5-bolts understell, i motsetning til Rekord som hadde 4 sylindre og understell med 4 hjulbolter (bortsett fra Sprint-utgaven). Fronten var også noe lenger for å få plass til den 6-sylindrede motoren på de tidlige utgavene. Rekord E2 og Commodore C hadde likt karosseri.

Commodore A kunne man også få som GS og GS/E, to "versting-modeller" fra Opel på den tiden. GS-utgaven hadde to forgassere, mens GS/E-utgaven hadde Bosch D-jetronic elektronisk innsprøytning. En GS/E-utgave ble brukt i actionfilmen Cold Sweat fra 1970, med Charles Bronson og Liv Ullmann i hovedrollene. Samme år ble en GS-utgave i cabriolet, sammen med Opel Kaptein A-modell, brukt i den italienske filmen Le Mans scorciatoia per l'inferno. 
Mange tror at man i starten kunne velge mellom 2200 og 2500 kubikkcentimeter motor på Commodore, men 2200 ble solgt i et antall på ca 10000 biler som Rekord "6" fra 1967 til 1968. A-modellen ble produsert til 1971, da Commodore B ble introdusert. Den ble levert med motorstørrelser på 2500 og 2800 og ble produsert frem til 1977, da den ble avløst av Commodore C. Commodore C ble produsert fra 1978 til 1982 og ble levert med 2,5-liters motor. For modellåret 1982 kunne man velge mellom 2,5 S og 2,5 E. S hadde forgassermotor, mens E hadde direkte innsprøytning. Nytt av året var også stasjonsvogn, kalt Voyage. Commodore ble imidlertid nedlagt fra og med 1983, da man betraktet Rekord og Senator som fullgode alternativer.

Foruten høy slitestyrke scoret Rekord C og Commodore A særlig høyt på ergonomi, lavt støynivå og komfortabel fjæring.

Eksterne lenker
---------------

* Opel Motorsport Club
**Erling Kjærnes** (født 23. juni 1960 i Oslo) er en norsk film- og TV-produsent og direktør ved Norsk Luftfartsmuseum i Bodø.

Liv og virke
------------

Kjærnes er utdannet Bachelor of Art ved *Brooks Institute of Phothography*, Santa Barbara, California, USA. Han er også utdannet bygningskonstruktør. 

Han startet eget produksjonsselskap i Oslo i 1987, *Imedio AS*, sammen med den svenske produsenten Jan Palmers (nå NRK) og Knut Qvale (nå Universitetet i Oslo/Intermedia). Selskapet jobbet med oppdragsfilm, spillefilm, reklamefilm og stillfoto. I 1989 ble Kjærnes ansatt som prosjektleder for foto og film i Lillehammer Olympiske Organisasjonskomité (LOOC). Han var LOOC's prosjektansvarlig for den offisielle OL-filmen, *16 Days of Glory*, regissert av Bud Greenspan. Etter OL i 1994 bidro Kjærnes til oppbyggingen Rubicon TV som da var eid av Schibsted. Han fikk produksjonsansvaret for TV 2s såpeserie, Familiesagaen De syv søstre, og senere var han produsent for krimserien Fox Grønland.

Fra 2000 arbeidet Kjærnes i Schibsted Telecom frem til det ble solgt til Aspiro AB i 2005. I 2005 gikk han til TV 2 Interaktiv, og fra oktober 2008 ble han ansatt i CARE Norge som aksjonsleder for den årlige TV innsamlingsaksjonen på NRK i 2009. Fra februar 2010 og til desember 2011 var han ansatt ved Frammuseet i Oslo som leder for teknologi og digitale medier. Fra januar 2012 er Kjærnes ansatt som ny direktør ved Norsk Luftfartsmuseum i Bodø.

Referanser
----------

1. ↑  «CINERAMA». Arkivert fra originalen 2. april 2015. Besøkt 7. oktober 2009.
2. ↑  «Arkivert kopi». Arkivert fra originalen 19. oktober 2011. Besøkt 25. desember 2011.

Eksterne lenker
---------------

* (en) Erling Kjærnes på Internet Movie Database Rediger på Wikidata
* (no) filmfront.no om Kjærnes
**Erling Holden** (født 25. oktober 1961 i Oslo) er professor og forskningsleder for program for fornybar energi ved Høgskulen i Sogn og Fjordane. Han har en doktorgrad i by- og regionplanlegging fra Norges teknisk-naturvitenskapelige universitet (2001) og en sivilingeniørutdannelse i energi- og prosessteknikk fra samme sted (1988).

Faglig profil
-------------

Holden har i mer enn 20 år forsket på sammenhenger mellom transport, energi og miljø. Forskningen spenner over teknologisk-orienterte studier, planleggingsstudier og studier av sammenhenger mellom holdninger og atferd.

Siden 2000 har Holden en omfattende publikasjons- og foredragsvirksomhet innen området transport, energi og miljø. Han har nylig publisert en engelsk fagbok og en norsk populærvitenskapelig bok innen området. Han har dessuten publisert 15 artikler i internasjonale tidsskrifter og antologier, 16 artikler i norske tidsskrifter og mer enn 30 aviskronikker.

Referanser
----------

1. ↑  Holden, E (2007) *Achieving Sustainable Mobility: Everyday and Leisure-time Travel in the EU* (Aldeshot: Ashgate)
2. ↑  Holden, E, Linnerud, K og Schlaupitz, H (2009) *Transport og miljø* (Trondheim: Tapir Akademisk forlag)

Eksterne lenker
---------------

* (no) Publikasjoner av Erling Holden i forskningsdokumentasjonssystemet CRIStin
* (no) Publikasjoner av Erling Holden i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** BNF **·** BNF (data) **·** SUDOC **·** CRIStin
 |
**Opel Speedster** er en toseters roadster produsert av Lotus for bilprodusenten Opel mellom 2001 og 2005. Modellen ble også solgt under navnet **Vauxhall VX220** i England. I tillegg var enkelte biler utstilt i Sør-Korea med Daewoo-logoer, uten at noen biler ble solgt under dette navnet. Speedster er bygget på den samme plattformen som Lotus Elise, og anses som en søstermodell av denne. Bilene karakteriseres ved høye ytelser og gode kjøreegenskaper, og er hovedsakelig laget av aluminium.

Ved lanseringen var modellen utstyrt med GMs 2.2 L 16-ventilers **Ecotec L61**-motor, som leverte en effekt på 147 hk (108 kW). Fra 2003 ble den også tilgjengelig med en 2.0 L turboladet utgave, som leverte en effekt på 200 hk (147 kW). Takket være bilens lave vekt kunne turboutgaven oppnå en topphastighet på 242 km/t, og akselerere fra 0-100 km/t på 4.9 sekunder.

Bilen var med i videospillene Forza Motorsport, Need for Speed: Hot Pursuit 2, Gran Turismo 3, Gran Turismo 4, Gran Turismo 5, Gran Turismo 6 og Sega GT 2002.

Se også
-------

* Opel GT
* Lotus Elise


Ble kun produsert i 7000 utgaver, alle bilene ble nummerert med sitt produksjonsnr i rekken.
Håndarbeidsrom på Møllergata skole, 1933.Håndarbeidsrom på Møllergata skole, 1933.
**Håndarbeid** som skolefag er betegnelsen på opplæring i søm, broderi, strikking og andre håndarbeidsteknikker. Håndarbeid var forbeholdt jenter, mens gutter hadde opplæring i sløyd. I 1960 ble håndarbeid slått sammen med sløyd og tegning i faget forming, forløperen til dagens kunst- og håndverksfag.

Håndarbeid i allmueskolen fra 1848
----------------------------------

Frem til 1848 var opplæring i håndarbeid i skole forbeholdt privatskoler, og i Norge vet vi for eksempel at jenter ved privatskolen Kristi Krybbe i Bergen i 1737 lærte søm og binding, mens det i allmueskolene først og fremst var kristendomsundervisning.

Ved byskoleloven i 1848 ble allmueskolens oppgaver utvidet, og skolene i byen fikk anledning til å gi jenter undervisning i håndarbeid. Med Lov om allmueskolene på landet i 1860, ble dette en mulighet for alle skoler. Det var fremdeles opp til den enkelte kommune å bestemme om håndarbeid skulle tilbys, og i 1885 var det kun 10 prosent av skolene som hadde dette tilbudet.

At faget håndarbeid var forbeholdt jenter, mens gutter hadde undervisning i sløyd, henger sammen med at skolen også hadde som oppgave å forberede jenter på de pliktene de skulle ha videre i livet som husmødre.

Fremveksten av håndarbeid som skolefag skjedde parallelt med en økt interesse for husflid, nasjonal kulturell identitet og tradisjonshåndverk - og på grunn av en redsel for at industrialiseringen skulle gjøre at praktiske ferdigheter forsvant.

Håndarbeid i byskolene fra 1889
-------------------------------

Med de nye skolelovene i 1889 ble håndarbeid, sløyd og tegning obligatorisk i byskolene, mens man i landsens skoler måtte tilby minst ett av fagene.

Håndarbeidsfaget var i stor grad basert på Marie Rosings bok *Haandarbeide som skolefag*. I en av de gjeldende læreplanene for faget var det definert at jenter skulle lære «omtenksomhet og nevenyttighet ved bruk av strikketøy, nål og om mulig saks».

Håndarbeid i Enhetsskolen fra 1936
----------------------------------

Med Folkeskolelovene av 1936, og innføringen av en skole hvor alle skulle tilbys den samme undervisningen, ble også faget håndarbeid obligatorisk for alle jenter i skolen. Slik forble det frem til 1960 da faget ble slått sammen med tegning og sløyd til forming.

Se også
-------

* Sløyd
* Forming
* Kunst og håndverk
* Håndarbeidsskole

Referanser
----------

1. 1 2 3 4  Kjosavik, Steinar (1998). *Fra ferdighetsfag til forming : utviklingen fra tegning, sløyd og håndarbeid til forming sett i et læreplanhistorisk perspektiv*. Det utdanningsvitenskapelige fakultet, Universitetet i Oslo.
Ved Haserot utfordret Mirjam autoriteten til Moses og ble straffet med sykdom. Maleri av Anselm Feuerbach, 1862
**Haserot** (hebraisk: חֲצֵרוֹת, «inngjerdninger»)  var ifølge Bibelen et av stedene som israelittene stoppet i løpet av sine førti års vandring i ørkenen. Det lå rundt fem dagers reise nord fra Sinaifjellet. Her ble de værende en tid og deres neste stopp var Paran-ørkenen ved grensen av Kanaan. Stedet synes å bestå av en inngjerding av steiner og tornebusker. Stedet har blitt forsøkt identifisert med Ain el-Hudhera («Kilden ved inngjerdningen»), rundt 48 km nordøst for Jebel Musa i retning Arabah.

Ved Haserot fortelles historien om kvinnen Mirjam som gikk imot Moses grunnet at han hadde giftet seg med en kvinne fra Kusj (Etiopia) og således utfordret hans religiøse autoritet. For dette ble hun straffet av Gud med en sykdom som oppgis å være *tzaraat*, en hudsykdom som i den norsk bibeloversettelsen oversettes til spedalskhet, men som antagelig mer sannsynlig var vitiligo. Da hun ble «frisk», eller kanskje heller underkastet seg Moses' autoritet, dro israelittene videre.

Referanser
----------

1. 1 2  Hazeroth, Topicalbible.org
2. ↑  Nettbibelen: *Fjerde Mosebok* 11:35[*død lenke*]
3. ↑  Nettbibelen: *Fjerde Mosebok* 12:16[*død lenke*]
Teater Kolibri Foto: Fredrik Borgström 
**Hålogaland Amatørteaterselskap** (**HATS**) er en interesseorganisasjon for det frivillige revy- og teatermiljøet i Nord-Norge, og drifter HATS – kompetansesenter for revy og teater. Forkortelsen HATS blir brukt som egennavn på lik linje med Hålogaland Amatørteaterselskap. Organisasjonen har røtter tilbake til 1954 og er en av de eldste kulturorganisasjonene i Nord-Norge.

HATS drives med støtte fra Kulturdepartementet via Norsk teaterråd, Finnmark-, Troms- og Nordland fylkeskommuner. Tromsø kommune er vertskap for administrasjonen. Alle som driver med revy, teater og andre sceniske uttrykk kan tas opp som medlemmer.

HATS-Kompetansesenter for revy og teater
----------------------------------------

HATS-kompetansesenter tilbyr faglige råd og veiledning til medlemmer og andre brukere i Nord-Norge. Det gis tilbud om kurs, registøtte, workshops, prosjekter, seminarer, manuskonsultasjoner samt studiestipend.
To ganger i året produseres det et fagblad, HATS-Magasinet, som har innhold som retter seg mot alle som driver frivillig med revy og teater.

Eksterne lenker
---------------

* (no) Offisielt nettsted Rediger på Wikidata
* *Artikkelen har ingen egenskaper for sosiale medier i Wikidata*

|  |  |
| --- | --- |
| Oppslagsverk/autoritetsdata | VIAF
 |
**Erling Lyngen** (født 2. oktober 1935 på Lundamo i Horg, nå Melhus kommune, død 3. april 2017 i Tydal kommune) var en norsk skolemann, kommunal tjenestemann og politiker. 

Han gikk Levanger lærerskole og studerte deretter samfunnsvitenskap ved Universitetet i Oslo. Han var cand.polit. med hovedfag i pedagogikk og grunnfag i matematikk og psykologi fra 1975 og cand.mag. med mellomfag i sosiologi og grunnfag i offentlig rett og 1. avdeling jus fra 1981.

Lyngen arbeidet i skoleverket, blant annet ved Trondheim lærerhøgskole, og ble i 1969 skolesjef i Tydal kommune. Fra 1980 til 1985 var han kommunens rådmann. Lyngen var ordfører i Tydal kommune fra 1988 til 1999, valgt på Bygdefolkets liste. Ved kommunevalget i 1987 fikk Bygdelista 51 % av stemmene, og ved valget i 1991 fikk lista 42,6 % av stemmene. Etter valget i 1999, da det var slutt for Bygdelista, omtalte *Dagbladet* Lyngen som «landets ukronte bygdelistehøvding». Han har skrevet flere bøker, artikkelsamlingen *Annerledeslandet* MB-Forlaget 1995, *Lykkelig som liten 1993* og *Kursleder'n MB-Forlaget 1994*. 

Han er gift med Johanna Østby fra Tydal. Hennes brødre Joralf Østby og Ole Bjarne Østby og søster Kari Slungård (født Østby) har også vært ordførere i Tydal.

Referanser
----------

1. ↑  «Jubilanter». *Adresseavisen*. 2. oktober 2015. s. 52.
2. ↑  Begravelser/ bisettelser. *Adresseavisen* 11. april 2017, «Tydal kirke: Erling Lyngen kl 11.00»
3. ↑  «Jubilanter». *Adresseavisen*. 1. oktober 2005. s. 13.
4. ↑  «Ble ordfører, ikke rådmann». *VG*. 16. september 1987. s. 12.
5. ↑  «Bygdeliste med braksuksess». *Dagens Næringsliv*. 7. september 1991. s. 10.
6. ↑  «Bygdelista vant igjen». *Aftenposten (aften)*. 10. september 1991. s. 23.
7. ↑  «"Høvdingen" stemte SV». *Dagbladet*. 15. september 1999. s. 10.
8. ↑  Tøsse, Sigvart og Aas, Reinert (1994). «Østby». *Bygdebok for Tydal*. 4. Tydal kommune. ISBN 82-991658-4-9. CS1-vedlikehold: Flere navn: forfatterliste (link)

Eksterne lenker
---------------

* (en) Erling Lyngen på Internet Movie Database Rediger på Wikidata
*Må ikke forveksles med munn- og klovsyke*
Typisk utslett rundt munnen til en 11 måneder gammel gutt
**Hånd-, fot- og munnsykdom** (også *hånd-, fot- og munnsyke*) er en menneskelig infeksjonssykdom som kjennetegnes av lette allmensymptomer og utslett på hender og føtter og små blemmer og sår i munnslimhinnen. Sykdommen forårsakes av Coxsackievirus.

Sykdommen rammer oftest barn fra spebarnsalder og frem mot ti års alder. Smitte skjer via hudkontakt, dråpesmitte og gjennom avføring. Smitteoverføring er typisk i et tett barnemiljø som finnes i en barnehage, ofte i sommer- og høstmånedene. Inkubasjonstid fra smitte til symptomer er 3–7 dager. Sykdommen varer ca. en uke. Ytterst sjelden smittes voksne av sykdommen.

Ved utbrudd er vanlige symptomer vondt i halsen, lett feber, og sår i slimhinnen i munnen som kan ligne på aftøse sår.

Eksterne lenker
---------------

* lommelegen.no om hånd-fot- og munnsykdom

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | NDL
 |
Hasle Hageby. Bygd i teglstein etter engelsk hagebymodell.
Hasle Hageby
Hasle Hageby 1921 Foto: Anders Beer Wilse
**Hasle Hageby**, også kalt «Freiabyen», er en hageby på Hasle/Frydenberg i Oslo. Hagebyen ble anlagt 1912–1914 for arbeidere ved Freia.

Johan Throne Holst, direktør på A/S Freia Chocoladefabrik, hadde klare ideer om industrilederes sosiale ansvar. Han innførte en rekke tiltak for å bedre arbeidernes situasjon og hagebyen var en storslått satsing.

Bebyggelsen er tegnet av arkitektene Morgenstierne & Eide.
Mottoene var «De gamle trær» og «I fortrolig klynge». Arkitektene var da i gang med å bygge Arctanderbyen på Ekeberg, den første hageby-inspirerte egne-hjem-bebyggelsen i Kristiania. I tillegg hadde hustypene i deres utkast klare referanser til den engelske «Modern Cottage Style». De var i teglstein og minnet om bebyggelsen i Bournville.[]

Området består av sju tomannsboliger, én tremannsbolig og én femmannsbolig, til sammen 22 enheter. Boligene var i Freias eie helt frem til desember 1997. Da ble området omgjort til sameie og solgt ut, i forbindelse med at Kraft Foods as kjøpte opp Freia. Som et minne om tiden da området tilhørte sjokoladefabrikken står skulpturen «Ung kvinne» av Arne Durban på området.

Sameiet omfatter adressene Fjordgløttveien 4-11 og Hasleveien 25 og 27. Hasle Hageby står på Byantikvarens gule liste.

Navnelikhet
-----------

Hasle hageby er også navn på en vei og den omkringliggende bebyggelsen på Hasle i Sarpsborg.

Referanser
----------

1. ↑  Gjerland, Leif; Historieformidler (25. november 2019). «Oslo før: Slik ble byens «antirevolusjonære» hagebyer til». *Aftenposten*. Besøkt 8. juni 2020.
2. ↑  «Kart, veibeskrivelse og kjørerute - map/maps | 1881». *kart.1881.no*. Besøkt 4. mai 2020.

Eksterne lenker
---------------

* Freia Arbeiderboliger på Oslobilder.no
* Hasle og Frydenberg vel Arkivert 14. juli 2014 hos Wayback Machine.

Portal: Oslo
**OpenAPI Specification**, tidligere kjent som **Swagger Specification**, er en teknisk spesifikasjon for maskinlesbare grensesnittfiler for å beskrive, produsere, konsumere og visualisere RESTful-nettjenester. Tidligere var spesifikasjonen en del av Swagger-rammeverket utviklet av SmartBear Software. I 2016 kom den inn som et eget prosjekt i samarbeidsprosjektet OpenAPI Initiative som er et samarbeid for åpen kildekode under Linux Foundation. Swagger og andre lignende verktøy kan, gitt en grensesnittfil, generere kode, dokumentasjon og testtilfeller.

Programmer som er basert på OpenAPI-grensesnittfiler kan automatisk generere dokumentasjon av metoder, parametre og modeller. Dette bidrar til å holde dokumentasjon klientbiblioteker og kildekode oppdatert. Swagger kan håndtere både JSON og XML.

Se også
-------

* REST

Referanser
----------

1. ↑  «Swagger creator joins SmartBear». Besøkt 6. august 2019.
2. ↑  «Linux Foundation wants to extend Swagger in connected buildings | Business Cloud News». Arkivert fra originalen 6. mai 2016. Besøkt 22. april 2016.
3. ↑  «SmartBear Assumes Sponsorship of Swagger API Open Source Project». Besøkt 25. mars 2015.
4. ↑  «OpenAPI Initiative Charter». Besøkt 12. november 2019.
5. 1 2  «swagger-api/swagger-spec». Besøkt 1. desember 2015.
Opel Admiral Cabrio (1937–1939)
1938 Opel Admiral AD
Opel Admiral B
**Opel Admiral** ble første gang introdusert i 1937 som Opels største vogn, med 3,6 liter 6 sylindret rekkemotor. Produksjonen av denne første utgaven varte frem til utbruddet av andre verdenskrig, og nådde et antall av 6404 eksemplar.
Den kom som både firedørs sedan og cabriolet, men ble også levert med forskjellige spesialkarosseri fra uavhengige karosserimakere.

Admiral ble introdusert på nytt som A-modell i 1963, og kunne fås med sekssylindret rekkemotor på 2.6 liter med støtstenger, og senere 2,8 liter med overliggende kamaksel. I tillegg kunne den fås med en åttesylindret motor på 4.6 liter. Denne motoren er nærmere beskrevet under artikkel om Diplomat.

Produksjonstall:

Admiral 2,6 liter R6: 30939
Admiral 2,8 liter R6: 22079
Admiral 4,6 liter V8: 623

A-modellen ble avløst av B-modellen i 1969 som ble produsert frem til 1977.

B-modellen følger teknisk sett Diplomat, med unntak av at V8-motor ikke ble levert på Admiral B.

Motorutvalget besto av tre forskjellige 2,8 liter CIH (Camshaft In Head) motorer.

Forskjellen besto i at den minste motoren, såkalt "S", hadde én forgasser med enkelt eksosanlegg. Den mellomste, såkalt "H", hadde to forgassere og dobbelt eksosanlegg. Den største, såkalt "E", var utstyrt med Bosch D Jetronic bensininnsprøytning og dobbelt eksosanlegg.

Admiral var en del av den såkalte KAD-serien (Kapitän Admiral Diplomat-serien). Admiral var mer luksuriøs enn Kapitän, men mindre luksuriøs enn Diplomat. A-modellene av henholdsvis Kapitän, Admiral og Diplomat hadde identisk utseende, mens Diplomat B adskilte seg i det vesentlige fra Kapitän B og Admiral B ved å ha annen front og hekk.